Šuma

Šuma (stariji oblik les) je savršena ekološka tvornica, ali i idealno stanište za brojni živi svijet i blagodat za čovjeka. Koristeći isključivo prirodne sirovine - ugljikov dioksid i vodu, kao izvor energije isključivo sunčevu energiju, u stanju je proizvest znatne količine biomase (drva, lišća). Istina, uz nešto otpada u tom proizvodnom procesu koji se zove - kisik! Tek onako usput, zadržat će pri procesu znatne količine prašine iz zraka, povoljno utjecati na kruženje vode u prirodi, kao i na atmosferske prilike (vremenske i klimatske) a poslužit će i kao odlično stanište za brojne biljne i životinjske vrste. Ako još pridodamo i socijalno i estetsko značenje za čovjeka, teza iz prve rečenice je zapravo preskromna. Povezano Šumarstvo Šume u Hrvatskoj